Jigme Thinley

Jigme Yoser Thinley seu litteris Thibetanis འཇིགས་མེད་འོད་ཟེར་ཕྲིན་ལས། (in pago Bumthang natus die 9 Septembris 1952) est politicus Butaniae. Alumnus est universitatis civicae Pennsilvaniensis. Gubernator provinciae orientalis ab anno 1990, secretarius ministerii rerum internarum ab 1992, minister vicarius breviter 1994 sed eodem anno legatus Genavae in urbe apud societates internationales meruit. In patriam reditus minister rerum externarum creatus est anno 1998, quod munus usque in 2003 implevit, atque postea minister rerum internarum. Illis annis officium primi ministri annuatim delegatus est. Id officium annis 1998–1999 et 2003–2004 tenuit. Democratia instaurata, dux factionis "pacis et prosperitatis Butaniae" comitiis victricis, rursus primus minister fuit a die 9 Aprilis 2008 ad 28 Aprilis 2013.

 Bibliographia 
 Seth Mydans, "Recalculating Happiness in a Himalayan Kingdom" in New York Times (6 Maii 2009)

 Nexus externi 

Categoria:Nati 1952
Categoria:Incolae Butaniae
Categoria:Homines vivi
Categoria:Gubernatores civitatum
Categoria:Alumni Universitatis Civicae Pennsilvaniensis